สวัสดีค่ะ คือตรวจเจอไทรอยด์เป็นพิษเมื่อเดือนกุมภาพันธ์ สั่งยาไห้กินยาไทรอยด์ pyroid propylthiouracil 50 g. ไห้กิน เช้า 2 เม็ด เย็น 2 เม็ด เป็นเวลา 3 เดือน พอไปตรวจอีกที เดือนมิถุนายน พร้อมตรวจเลือด บอกว่า ผลเลือดไทรอยด์ต่ำนิดนึง ค่า FT3 2.29 FT4(Free thyroxine) 0.445 แต่ ก็ยังไม่ปรับยาไห้ ยังคงไห้ทานเช้า 2 เย็น 2 เป็นเวลาเกือบ 6 เดือนแล้ว อยากถามว่ายังปกติมั้ยคะ เพราะสงสัยว่าทำไมไม่ปรับยาไห้ ทั้งที่บอกว่าไทรอยด์ต่ำนิดนึง จากตรวจครั้งแรกว่าไทรอยด์สูง
สวัสดีค่ะ ภาวะไทรอยด์เป็นพิษเป็นภาวะที่ร่างกายมีการสร้างฮอร์โมนไทรอยด์ออกมามากผิดปกติ ซึ่งสาเหตุมีได้หลายอย่าง เช่นภูมิคุ้มกันในร่างกายตัวเองผิดปกติ หรือมีก้อนเนื้อที่สร้างฮอร์โมน อาจทำให้เกิดอาการ ใจสั่น เวียนศีรษะ มือสั่น เหงื่อออกมาก กินจุ หิวบ่อยการรักษาคือการใช้ยาที่กดการสร้างไทรอยด์ฮอร์โมน หากมีไทรอยด์ฮอร์โมนที่ต่ำไป ก็แสดงว่ายาอาจจะกดมากไปแล้ว อาจจะมีการปรับลดยาได้ จากค่าที่ให้มา อาจจะต้องดูค่าอ้างอิงของห้องปฏิบัติการซึ่งจะแตกต่างกันไปได้ร่วมด้วยค่ะ ถ้าต่ำมากไป อาจจะต้องมีการลดยาเช่นกัน แต่หากต่ำไปเล็กน้อย แพทย์อาจจะยังให้คงยาเดิม และติดตามผลเลือดซ้ำอีกครั้งที่ 3-6 เดือน หากต่ำไปเล็กน้อย น่าจะไม่มีปัญหาอะไรที่ต้องกังวล แนะนำกลับไปติดตามอาการตามนัดอีกครั้ง และสอบถามผลเลือดกับแพทย์ หากผลเลือดยังผิดปกติ คือต่ำไปอีก แต่แพทย์ก็ยังไม่ปรับยา ควรสอบถามเหตุผลที่แน่ชัดกับแพทย์ที่รักษาโดยตรงค่ะ